New Homes in Aspers, PA | 33 Communities | NewHomeSource
Applewood $ 237,570
Home Builders in Aspers
Keystone Custom Homes 1 $274,704 3835 Towery en goëlery - Forum 2.0 - jimileroux30
3835 Towery en goëlery
Posted by Jimi le Roux on September 27, 2018 at 11:40am in Padlangs oordenkings
Baie van die mense wat gelowig geword het, het ook gekom en al hulle towerpraktyke openlik bely en bekend gemaak. Heelparty van die mense wat toorkunste beoefen het, het hulle boeke gebring en voor almal verbrand. Hand 19:18-19a NAV
Volgens Deuteronomium 18:10-12 bestaan die terrein van die Bose – die sogenaamde okkulte – uit alle waarsêery en fortuinvertellery, alle mediumisme en spiritisme, asook alle towery. Towery is pogings deur ‘n sangoma, toordokter of “Slams” om ‘n uitkoms te bewerk – goed of sleg – deur spreuke of rituele. Dit behels gewoonlik spreuke of vloeke, om brousels te drink of items om die nek te dra of op die erf te begrawe. Dikwels gaan dit gepaard met goëlery: bonatuurlike dinge wat in ‘n huis begin gebeur. Vlug, Christen, van hierdie dinge weg! Moenie tussen sogenaamde wit en swart magie onderskei nie – dit bly heksery, towery. Doen soos die eerste Christene in Handelinge: bely sulke dinge as sonde en breek radikaal daarmee. Selfs as jy in die verlede hiermee te doen gehad het, moet jy dit voor die Here bely. Laat Hy jou daarvan vrymaak en elke bose band verbreek!
Hemelse Vader, bewaar my van alles wat verkeerd is. Bevry my van elke band wat my mag bind, deurdat ek moontlik op die vyand se terrein oortree het. Amen.
Vermy alle towery radikaal!